Miestny úrad mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka 
dňa 30.septembra 2008

Materiál číslo:  230/2008

K bodu:  Návrh úpravy rozpočtu mestskej časti Bratislava-Petržalka k 30.6.2008

Predkladá:				          Návrh uznesenia:

Marián Miškanin  			           Miestne zastupiteľstvo mestskej časti        
prednosta     		                                   Bratislava-Petržalka

					           s ch v a ľ u j e

Prerokované:	úpravu rozpočtu mestskej časti	 
						Bratislava-Petržalka na rok 2008
v miestnej rade       			            s príjmami a výdavkami v čiastke                             
dňa 16.9.2008                                                684 434 tis. Sk                      	                                             	                                                      

Spracovateľ:						 
 						
finančné oddelenie                 		

                         				

Návrh úpravy rozpočtu
 mestskej časti Bratislava-Petržalka na rok 2008

Na základe prehodnotenia plnenia rozpočtu mestskej časti Bratislava-Petržalka (v ďalšom texte mestská časť) k 30.6.2008, výhľadu hospodárenia do konca roku 2008 a na základe požiadaviek organizácií a oddelení predkladáme návrh na úpravu rozpočtu mestskej časti.
Materiál bol dňa 16.9.2008 prerokovaný v Miestnej rade mestskej časti Bratislava-Petržalka a jej pripomienky sú zapracované.

Návrh na úpravu rozpočtu vychádza zo schváleného rozpočtu mestskej časti na rok 2008, v ktorom sú zapracované aj rozpočtové opatrenia a uznesenia miestneho zastupiteľstva do 31.8.2008. Návrh na úpravu rozpočtu je zostavený v súlade so zákonom ako vyrovnaný nasledovne:
										v tis. Sk
	Rozpočet 2008	Skutočnosť k 30.6.2008	Návrh na úpravu  +/-	Upravený rozpočet 2008	
Príjmy celkom	682 555	335 678	1 879	684 434	
Výdavky celkom	682 555	287 598	1 879	684 434	
Rozdiel	0	48 080	0	0	

	V tabuľkovej časti tejto správy (tabuľky č. 1 až 9) sú uvedené všetky požiadavky na úpravu rozpočtu. Vzhľadom k obmedzeniam vyplývajúcim z príjmovej časti rozpočtu sú požiadavky na výdavkovú časť po prehodnotení navrhnuté na realizáciu iba v navrhovanej výške a preto nemôžu zohľadňovať všetky požiadavky organizácií a oddelení tak ako sú uvedené v tabuľkových prílohách v stĺpci požiadavky. V materiály sú zapracované aj oprávnené požiadavky príspevkovej organizácie mestskej časti Miestneho podniku verejnoprospešných služieb Petržalka, ktoré sú uvedené v samostatnej prílohe. 

PRÍJMY  (tabuľky č. 1 a 4)

Prehľad návrhu úpravy príjmov je nasledovný:	
											v tis. Sk
	Rozpočet 2008	Skutočnosť k 30.6.2008	Návrh na úpravu  +/-	Upravený rozpočet 2008	
Bežné príjmy	637 997	325 052	7 786	645 783	
Kapitálové príjmy	3 740	1 837	0	3 740	
Finančné operácie	40 818	8 789	-5 907	34 911	
Príjmy spolu	682 555	335 678	1 879	684 434	

Na základe skutočnosti k 30.6. a predpokladu plnenia do konca roku navrhujeme upraviť príjmy v nasledovných položkách:

-	Daň za psa – navrhujeme zvýšiť o 450 tis. na základe pozitívneho vývoja výberu tejto dane. 
-	Daň za užívane verejného priestranstva navrhujeme zvýšiť o 4 352 tis. Sk na základe zvýšeného príjmu z titulu rozkopávok a zateplovania objektov.
-	Príjmy z prenájmu spoločnosti Dalkia navrhujeme znížiť z pôvodných 31 400 tis. Sk na 28 875 tis. Sk (o 2 525 tis. Sk) na základe uzatvorenej zmluvy.  V súlade so zmluvou bola splátka nájomného za IV. štvrťrok 2007 znížená o časť vykázaných ročných úspor tepelnej energie z odovzdávacích staníc tepla školských zariadení. 
-	Príjmy z prenájmu budov mestskej časti navrhujeme znížiť o 189 tis. Sk z dôvodu predčasného ukončenia nájmu objektu bývalej materskej školy na Fedinovej ulici.
-	Príjmy zo zostatku na účtoch BPP p.o. na základe skutočnosti upravujeme o 310 tis. Sk a táto čiastka je zapracovaná aj vo výdavkoch na likvidáciu BPP p.o.
-	Ostatné nedaňové príjmy navrhujeme znížiť o 168 tis. Sk z dôvodu, že refundácia výdavkov za rok 2007 za Spoločný stavebný úrad je nižšia ako bola rozpočtovaná.
-	Rozpočet dotácie na prepravu a zneškodňovanie odpadu a dotácií na prenesený výkon činností štátu navrhujeme upraviť na základe oznámení o ročnej výške dotácií od ich poskytovateľov – zvýšenie o 322 tis. Sk.
-	Príjmy školských organizácií navrhujeme zvýšiť o 903 tis. Sk na základe ich požiadaviek. 
-	Príjmy ostatných rozpočtových organizácií navrhujeme zvýšiť o 851 tis. Sk. Ide predovšetkým o príjmy Strediska sociálnych služieb Petržalka o 200 tis. Sk a Kultúrnych zariadení Petržalka o 646 tis. Sk zo sponzorských darov. 
-	Úpravu príjmov z finančných operácií navrhujeme znížiť o 5 907 tis. Sk z dôvodu návrhu zmien v kapitálových výdavkoch.

	VÝDAVKY  (tabuľka č. 2 a 3)

Prehľad návrhu úpravy výdavkov je nasledovný:	
											   v tis. Sk
	Rozpočet 2008	Skutočnosť k 30.6.2008	Návrh na úpravu  +/-	Upravený rozpočet 2008	
Bežné výdavky	638 374	276 066	8 286	646 660	
Kapitálové výdavky	44 181	11 532	-6 407	37 774	
Výdavky spolu	682 555	287 598	1 879	684 434	

	Bežné výdavky navrhujeme upraviť v nasledovných položkách:
- 	Výdavky na výkon samosprávy mestskej časti navrhujeme zvýšiť o 3 283 tis. Sk. V rámci úpravy tohoto záväzného ukazovateľa ide o úpravu hlavne v týchto položkách (viď tabuľka č. 3):
•	správa miestneho úradu  – zvýšenie o 1 053 tis. Sk na zvýšené zálohové faktúry za el. energiu (506 tis. Sk), na všeobecný materiál (200 tis. Sk), na zvýšené výdavky spojené s exekúciami bytov (150 tis. Sk) a z dôvodu zvýšenia zákonného príspevku na stravu pre zamestnancov (197 tis. Sk)
•	školstvo kultúra a šport – zvýšenie o 80 tis. Sk zo sponzorských darov 
•	životné prostredie – zvýšenie o 2 800 tis. Sk zo sponzorských darov na výsadbu zelene a údržbu lavičiek a smetných košov
•	územný plán a výstavba – zníženie o 740 tis. Sk z dôvodu nerealizovania územných plánov do konca roku
•	oprava a údržba majetku – zvýšenie o 200 tis. Sk zo sponzorských darov 
•	správa miestneho majetku – zvýšenie o 360 tis. Sk na zabezpečenie stráženia objektu bývalej materskej školy na Fedinovej ulici z dôvodu ukončenia nájomnej zmluvy k 30.9.2008.
- 	Transfer pre príspevkovú organizáciu MP VPS navrhujeme zvýšiť o 988 tis. Sk na zabezpečenie kvalitnejšieho výkonu činnosti, z toho 588 tis. Sk na mzdové výdavky a 400 tis. Sk na informačné tabule na detských ihriskách a výmenu lavičiek a smetných košov.
-	Bežné výdavky na spoluúčasť na projektoch EÚ navrhujeme znížiť o 500 tis. Sk na základe predpokladaného vývoja čerpania.
-	Nájomné za pozemok pod Petržalským korzom navrhujeme zapracovať ako novú položku vo výške 889 tis. Sk na základe uzatvorenej zmluvy s Inchebou, a.s. 
-	Transfery pre rozpočtové organizácie (mimo školstva) navrhujeme zvýšiť o 1 966 tis. Sk. Ide predovšetkým o zvýšenie výdavkov pre Kultúrne zariadenia Petržalky o 1 376 tis. Sk najmä na akciu Dni Petržalky zo sponzorských darov a prenájmov (1 046 tis. Sk), na zvýšené výdavky za el. energiu 200 tis. Sk a havárijný stav zadnej opony 130 tis. Sk. Pre Miestnu knižnicu Petržalka navrhujeme zvýšenie výdavkov o 390 tis. Sk na dovybavenie interiéru verejnej knižnice na ZŠ Prokofievova. Stredisku sociálnych služieb Petržalka navrhujeme zvýšenie bežných výdavkov o 200 tis. Sk najmä na zvýšené výdavky spojené s väčším počtom lôžok.
-	Transfery pre školstvo hradené z rozpočtu mestskej časti navrhujeme navýšiť o 1 227 tis. Sk, z toho 1 090 tis. Sk  na úpravu rozpočtu osobných výdavkov pre Stredisko služieb školám a školským zariadeniam Petržalka, 55 tis. Sk pre ZŠ Holíčska na maľovanie školskej jedálne a 82 tis. Sk pre ZŠ Lachova na právne služby a nákup chladničiek do školskej jedálne.  

Kapitálové výdavky navrhujeme upraviť v nasledovných položkách:

-	Kapitálové výdavky na výstavbu a vybavenie komunikácií navrhujeme znížiť o 3 450 tis. Sk z dôvodu nezabezpečenia súhlasných stanovísk k dotknutým  pozemkom.
-	Výdavky na nákup hnuteľného majetku navrhujeme navýšiť o 133 tis. Sk na aktualizáciu informačných tabúľ v čiastke 83 tis. Sk a na dochádzkový systém navýšiť o 50 tis. Sk oproti schválenému rozpočtu.
-	Na prestavbu Vlasteneckého námestia navrhujeme znížiť výdavky o 3 200 tis. Sk z dôvodu realizácie akcie až v roku 2009.
-	Výdavky na investičné akcie spolufinancované z fondov EU navrhujeme znížiť o 1 500 tis. Sk na základe predpokladaného vývoja čerpania na schválené projekty.
-	Výdavky na projekt bytov pre krízové ubytovania v DOS Medveďova navrhujeme zvýšiť o 200 tis. Sk na spracovanie projektovej dokumentácie.
-	Transfer pre školstvo na kapitálové výdavky navrhujeme zvýšiť o 1 560 tis. Sk na riešenie havarijných stavov zatekajúcich striech pre ZŠ Nobelovo nám. vo výške 800 tis. Sk, pre MŠ Turnianska vo výške  520 tis. Sk a pre SSŠaŠZ na dofinancovanie plynových prípojok do školníckych bytov vo výške 240 tis. Sk.

Odporúčajúce stanovisko
finančnej komisie pri miestnom zastupiteľstve Bratislava-Petržalka zo dňa 11.09.2008

Prítomní: : Mgr. Belohorec, Ing. Vermeš, Ing. Kocka, MUDr. Janota PhD., CSc,
                   
Neprítomní: Ing. Weissensteiner, Ing. Hanák, Ing. Plšek , Mgr. Bakerová-Dragúňová,  Števove

K bodu : 
Návrh úpravy rozpočtu MČ Bratislava-Petržalka na rok 2008
Odporúčajúce stanovisko: 
Finančná komisia doporučuje miestnemu zastupiteľstvu schváliť uvedený materiál.

Hlasovanie:
Prítomní : 4
Za           : 4
Proti        : 0
Zdržal sa : 0

V Bratislave 11.09.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček